pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. เชิญร่วมบริจาคออนไลน์ “โครงการคนไทยใจบุญ” ผ่านเว็บไซต์ http://donation.makroclick.com/th
วันอังคารที่ 23 กุมภาพันธ์ 2564
พม. เชิญร่วมบริจาคออนไลน์ “โครงการคนไทยใจบุญ” ผ่านเว็บไซต์ http://donation.makroclick.com/th
พม. เชิญร่วมบริจาคออนไลน์ “โครงการคนไทยใจบุญ” ผ่านเว็บไซต์ http://donation.makroclick.com/th
วันนี้ (23 ก.พ. 64) ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 22 กุมภาพันธ์ 2564 กระทรวงการพัฒนาสังคมและความมั่นคงของมนุษย์ (พม.)ได้ประชุมหารือเรื่องการขับเคลื่อนการดําเนินงานของโครงการ “คนไทยใจบุญ” ร่วมกับ บริษัท สยามแม็คโคร จํากัด (มหาชน) เพื่อรับบริจาคเครื่องอุปโภคบริโภคที่จําเป็นสําหรับกลุ่มเป้าหมาย ตั้งแต่ เด็ก เยาวชน สตรี ผู้สูงอายุ คนพิการ และคนไร้ที่พึ่งที่อยู่ในความดูแลของสถานสงเคราะห์ จํานวน 20 แห่ง สังกัดกระทรวง พม. ในพื้นที่จังหวัดปทุมธานีและนนทบุรี ด้วยการบริจาคออนไลน์ผ่านเว็บไซต์ http://donation.makroclick.com/th ทั้งนี้ ตั้งแต่วันที่ 1 สิงหาคม 2563 ซึ่งเป็นวันแรกของการดําเนินโครงการฯ จนถึงวันที่ 31 ธันวาคม 2563 มีผู้บริจาค จํานวน 121 ราย และสิ่งของบริจาคคิดเป็นมูลค่า 244,493 บาท
นายอนุกูล กล่าวต่อไปว่า โครงการ “คนไทยใจบุญ” เป็นความร่วมมือระหว่างภาครัฐและภาคเอกชน ที่มีความห่วงใยกลุ่มเป้าหมายของกระทรวง พม. ซึ่งเป็นกลุ่มเปราะบางที่มีความเสี่ยงสูงในสถานการณ์การแพร่ระบาดของติดเชื้อไวรัสโคโรนา 2019 (โควิด-19) และได้รับผลกระทบจากการขาดแคลนเครื่องอุปโภคบริโภคที่จําเป็น เนื่องจากความยากลําบากในการบริจาค ทําให้จํานวนผู้บริจาคและปริมาณการบริจาคลดลง ดังนั้น โครงการ “คนไทยใจบุญ” จึงเป็นการเพิ่มโอกาสในการส่งต่อความช่วยเหลือถึงผู้รับบริจาคกลุ่มเปราะบางที่สะดวกผ่านช่องทางการบริจาคออนไลน์ โดยมีขั้นตอนการบริจาค ดังนี้ 1) เข้าสู่หน้าเว็บไซต์ http://donation.makroclick.com/th 2) เลือกหมวดหมู่การบริจาค 3) เลือกสถานสงเคราะห์สังกัดกระทรวง พม. หรือมูลนิธิที่ต้องการบริจาค 4) ชําระเงินออนไลน์ 5) จัดสินค้าเตรียมส่ง 6) โทรแจ้งวันเวลาส่งสินค้า 7) จัดส่งสินค้า 8) สินค้าส่งถึงผู้รับ (สถานสงเคราะห์สังกัดกระทรวง พม. หรือมูลนิธิ) 9) พิธีส่งมอบ และ 10) ส่งหนังสือขอบคุณและใบเสร็จทางไปรษณีย์
นายอนุกูล กล่าวเพิ่มเติมว่า สําหรับการขับเคลื่อนโครงการฯ ในอนาคต มีการวางแนวทางการขยายผลต่อยอดโครงการฯ โดยได้วางเป้าหมายความร่วมมือในการยกระดับและพัฒนาการบริจาคสิ่งของ ผ่านระบบ Online Platform การเพิ่มโอกาสในการส่งต่อความช่วยเหลือไปยังกลุ่มเปราะบางทั่วประเทศ และการขยายสถานสงเคราะห์ในสังกัดกระทรวง พม. ที่รับบริจาคให้เพิ่มมากขึ้นทั่วประเทศ ทั้งนี้ ขอเชิญชวนผู้สนใจร่วมบริจาคเครื่องอุปโภคบริโภคที่จําเป็นเพื่อกลุ่มเป้าหมายผ่าน โครงการ “คนไทยใจบุญ” ด้วยการบริจาคออนไลน์ผ่านเว็บไซต์ http://donation.makroclick.com/th ทั้งนี้ สามารถสอบถามข้อมูลเพิ่มเติมได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-นายกฯ ปลื้มความสำเร็จในการจัดการแข่งขันแบดมินตัน HSBC BWF World Tour ขอบคุณทุกฝ่ายที่ปฏิบัติตามมาตรการสาธารณสุข นำไทยสู่ต้นแบบการจัดแข่งขันกีฬาระดับโลก
วันอังคารที่ 23 กุมภาพันธ์ 2564
นายกฯ ปลื้มความสําเร็จในการจัดการแข่งขันแบดมินตัน HSBC BWF World Tour ขอบคุณทุกฝ่ายที่ปฏิบัติตามมาตรการสาธารณสุข นําไทยสู่ต้นแบบการจัดแข่งขันกีฬาระดับโลก
นายกฯ ปลื้มความสําเร็จในการจัดการแข่งขันแบดมินตัน HSBC BWF World Tour ขอบคุณทุกฝ่ายที่ปฏิบัติตามมาตรการสาธารณสุข นําไทยสู่ต้นแบบการจัดแข่งขันกีฬาระดับโลก
วันนี้ (วันอังคารที่ 23 กุมภาพันธ์ 2564) เวลา 08.45 น. ก่อนการประชุมคณะรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อนุญาตให้ คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทย ในพระบรมราชูปถัมภ์ พร้อมคณะ เข้าเยี่ยมคารวะ และเป็นผู้แทนมอบเหรียญที่ระลึกแสดงความขอบคุณสําหรับการจัดการแข่งขันแบดมินตันระดับนานาชาติ HSBC BWF World Tour in Bangkok 3 รายการติดต่อกัน ภายหลังเสร็จสิ้น นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีขอบคุณ พร้อมชื่นชมสมาคมฯ และผู้เกี่ยวข้องทุกฝ่ายที่ทํางานอย่างหนักเพื่อดําเนินการจัดการแข่งขันฯ จนประสบความสําเร็จ ภายใต้การดําเนินการตามมาตรการทางสาธารณสุขอย่างเคร่งครัด โดยนักกีฬาและเจ้าหน้าที่ทุกคนจะต้องมีเอกสาร Fit To Fly ตรวจหาเชื้อโควิด-19 ล่วงหน้า 72 ชั่วโมง และเมื่อมีผลเป็นลบจึงจะเดินทางเข้าประเทศไทยและเข้ารับการกักตัว หรือ Bubble Quarantine นอกจากนี้ยังมีแนวปฏิบัติที่เข้มงวดและรัดกุม จนได้รับการชื่นชมและนับเป็นต้นแบบของการจัดการแข่งขันกีฬาแบบ New Normal ที่ประสบผลสําเร็จ ในช่วงที่ทั่วโลกยังประสบกับสถานการณ์จากโรคโควิด-19 และจะเป็นแนวปฎิบัติในการจัดการแข่งขันระดับโลกในประเทศไทยในประเภทกีฬาอื่นๆต่อไป
นายกสมาคมกีฬาแบดมินตันแห่งประเทศไทยฯ ขอบคุณรัฐบาลไทยที่ให้ความสําคัญ และสนับสนุนการจัดการแข่งขันฯ ให้สําเร็จลุล่วงไปด้วยดี จนได้รับการชื่นชมจากทั้งประชาชนชาวไทยและทั่วโลก โดยมาตรฐานการจัดการแข่งขันฯ ในครั้งนี้ จะถูกนําไปเป็นแบบอย่างให้กับการจัดการแข่งขันกีฬาโอลิมปิก โตเกียวเกมส์ ที่กําลังจะจัดขึ้นในเดือนกรกฎาคมนี้ด้วย นอกจากนี้ ทางสมาคมฯ ยืนยันว่าจะทํางานอย่างหนักเพื่อจัดการแข่งขันกีฬาที่มีคุณภาพและผลิตนักกีฬาทีมชาติสร้างชื่อเสียงให้กับประเทศไทยต่อไป
***********************
รัฐบาลไทย-ข่าวทำเนียบรัฐบาล-นายกรัฐมนตรีเผยรูปแบบการทำงานเน้น “รับฟังเสียงประชาชน ยินดีรับข้อมูล” เน้นตรงความต้องการประชาชนให้มากที่สุด ย้ำทุกกระทรวงต้องประชาสัมพันธ์ข้อมูลสร้างความเข้าใจแก่ประชาชน
วันอังคารที่ 23 กุมภาพันธ์ 2564
นายกรัฐมนตรีเผยรูปแบบการทํางานเน้น “รับฟังเสียงประชาชน ยินดีรับข้อมูล” เน้นตรงความต้องการประชาชนให้มากที่สุด ย้ําทุกกระทรวงต้องประชาสัมพันธ์ข้อมูลสร้างความเข้าใจแก่ประชาชน
นายกรัฐมนตรีเผยรูปแบบการทํางานเน้น “รับฟังเสียงประชาชน ยินดีรับข้อมูล” เน้นตรงความต้องการประชาชนให้มากที่สุด ย้ําทุกกระทรวงต้องประชาสัมพันธ์ข้อมูลสร้างความเข้าใจแก่ประชาชน
วันนี้ (23 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการบริหารราชการของคณะรัฐมนตรีและส่วนราชการต่าง ๆ เน้นให้ทุกกระทรวงติดตาม กํากับ ดูแลการทํางาน ทั้งงานตามภารกิจหลักและงานที่ได้รับมอบหมาย ด้วยบูรณาการงบประมาณและโครงการ โดยเน้นการสื่อสารสองทาง ทั้งบนลงล่าง (Top-Down) และแบบล่างขึ้นบน (Bottom-Up) นําความต้องการของประชาชนนํามาปรับแก้ไขให้เกิดความต่อเนื่องและความยั่งยืน
นายกรัฐมนตรียังแถลงว่า ได้สั่งการกระตุ้นส่วนราชการ ข้าราชการทุกคน ให้ติดตามประเมินผลการทํางาน โดยเฉพาะเรื่องร้องเรียนที่เกิดจากการจัดทําโครงการจากงบประมาณจํานวนมากในแต่ละปี ต้องเร่งดําเนินการตรวจสอบ ทั้งส่วนกลาง ส่วนภูมิภาค และส่วนท้องถิ่นจะต้องมีความผิดชอบ ที่ผ่านมาต้องขอบคุณประชาชนทุกภาคส่วน รวมถึงข้าราชการ ที่ร่วมกันแจ้งเบาะแสผู้กระทําผิดให้นายกรัฐมนตรีทราบในหลายช่องทางทั้งช่องทางของรัฐและผ่านสื่อมวลชน มีข้อมูลสําคัญมอบให้หน่วยงานที่เกี่ยวข้องเร่งนําไปแก้ไขปัญหาโดยเร็ว เป็นการใช้อํานาจของประชาชนในบริหารราชการแผ่นดิน ควบคู่ไปกับรัฐบาล ให้ประชาชนเข้าถึงการร้องทุกข์ แจ้งความ เพื่อสามารถครอบคลุมทุกปัญหาได้เร็วมากขึ้น
นายกรัฐมนตรียังกล่าวถึงช่องทางประชาสัมพันธ์การทํางานของรัฐบาล อาทิ PM PODCAST ซึ่งจะใช้แพลตฟอร์มนี้พูดคุยถึงความก้าวหน้าในการทํางานภาพรวม อาทิ การพัฒนาโครงสร้างพื้นฐาน ถนน สะพาน ไฟฟ้า การคมนาคม และจะเพิ่มเติมการทํางานอย่างต่อเนื่อง ในเรื่องน้ํา การดูแลผู้มีรายได้น้อย ทรัพยากรธรรมชาติและสิ่งแวดล้อม ชี้แจงผลงานให้เป็นรูปธรรมมากที่สุด ตามที่ได้มีการอภิปรายชี้แจงในที่ประชุมสภาผู้แทนราษฎรแล้ว โอกาสนี้ นายกรัฐมนตรียังย้ําให้ทุกกระทรวงเผยแพร่ข้อมูลถึงความคืบหน้าในการทํางาน โครงการที่กําลังดําเนินการ เพื่อสร้างความเข้าใจแก่ประชาชนและรับฟังความคิดเห็นของประชาชนด้วยเช่นกัน และขอขอบคุณพรรคร่วมรัฐบาลที่ร่วมมือทํางานเป็นอย่างดี อย่างไรก็ตาม ให้มีการติดตามความเคลื่อนไหวในแอปพลิเคชัน Clubhouse เพื่อให้หน่วยงานที่เกี่ยวข้องชี้แจงหากมีการเผยแพร่ข้อมูลที่บิดเบือนด้วย
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-รองนายกฯ “อนุทิน” เป็นประธานพิธีลงนามรถไฟฟ้าสายสีชมพูส่วนต่อขยาย “ศรีรัช–เมืองทองธานี” ระยะทาง 3 กม. มูลค่า 4.2 พันล้าน คาดพร้อมเปิดให้บริการ ก.ย. 67
วันอังคารที่ 23 กุมภาพันธ์ 2564
รองนายกฯ “อนุทิน” เป็นประธานพิธีลงนามรถไฟฟ้าสายสีชมพูส่วนต่อขยาย “ศรีรัช–เมืองทองธานี” ระยะทาง 3 กม. มูลค่า 4.2 พันล้าน คาดพร้อมเปิดให้บริการ ก.ย. 67
รองนายกฯ “อนุทิน” เป็นประธานพิธีลงนามรถไฟฟ้าสายสีชมพูส่วนต่อขยาย “ศรีรัช–เมืองทองธานี” ระยะทาง 3 กม. มูลค่า 4.2 พันล้าน คาดพร้อมเปิดให้บริการ ก.ย. 67
วันนี้ (23 ก.พ. 64) เวลา 15.00 น. ณ อาคารสโมสรและหอประชุม ชั้น 3 กระทรวงคมนาคมถนนราชดําเนินนอก กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนายอนุทิน ชาญวีรกูล รองนายกรัฐมนตรี เป็นประธานในพิธีลงนามสัญญาร่วมลงทุนการออกแบบและก่อสร้างงานโยธา การจัดหาระบบรถไฟฟ้า การให้บริการการเดินรถไฟฟ้า และซ่อมบํารุงรักษา โครงการรถไฟฟ้าสายสีชมพู ช่วงแคราย-มีนบุรี ฉบับแก้ไข กรณีโครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทองธานี ระหว่างการรถไฟขนส่งมวลชนแห่งประเทศไทย (รฟม.) ระหว่างนายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย และบริษัท นอร์ทเทิร์น บางกอกโมโนเรล จํากัด (NBM) นายสุรพงษ์ เลาหะอัญญา กรรมการ NBM โดยมีนายศักดิ์สยามชิดชอบ รัฐมนตรีว่าการกระทรวงคมนาคม พร้อมด้วยผู้บริหารกระทรวงคมนาคม ผู้แทนหน่วยงานที่เกี่ยวข้อง ร่วมเป็นสักขีพยานในพิธีครั้งนี้
โอกาสนี้ รองนายกรัฐมนตรีแสดงความยินดีพร้อมกล่าวว่า รัฐบาลเล็งเห็นถึงความสําคัญของระบบโครงสร้างพื้นฐานของประเทศ พร้อมผลักดันให้เกิดการพัฒนาโครงสร้างพื้นฐานด้านการคมนาคมและขนส่งที่กําหนดแผนยุทธศาสตร์ชาติ ระยะ 20 ปี ซึ่งโครงการรถไฟฟ้าสายสีชมพู ช่วงแคราย - มีนบุรี อํานวยประโยชน์แก่ประชาชนผู้ใช้บริการ ให้สามารถดินทางด้วยระบบรถไฟฟ้าขนส่งมวลชนให้มีความก้าวหน้าอย่างเป็นรูปธรรมมาอย่างต่อเนื่อง ทั้งในส่วนของงานก่อสร้าง และงานระบบรถไฟฟ้า และเพื่อยกระดับโครงข่ายเส้นทางของระบบขนส่งมวลชนทางรางให้มีศักยภาพเพิ่มมากขึ้น เพื่อให้สอดคล้องตามนโยบายของรัฐบาล และกระทรวงคมนาคม รัฐบาลจึงได้อนุมัติโครงการรถไฟฟ้าสายสีชมพูส่วนต่อขยาย ช่วงสถานีศรีรัช – เมืองทองธานี ในแผนแม่บทระบบขนส่งมวลชนทางรางในเขตกรุงเทพมหานครและปริมณฑล การลงนามสัญญาร่วมลงทุนฯ ระหว่าง รฟม. และ NBM ผู้รับสัมปทานโครงการรถไฟฟ้าสายสีชมพู เพื่อเพิ่มศักยภาพการเดินทางด้วยระบบรถไฟฟ้าขนส่งมวลชน ยกระดับคุณภาพชีวิตของประชาชน และสร้างเสริมเศรษฐกิจของประเทศ
สําหรับโครงการรถไฟฟ้าสายสีชมพูส่วนต่อขยาย ช่วงสถานีศรีรัช–เมืองทองธานี มีวงเงินลงทุนประมาณ 4,000 ล้านบาท โดยผู้รับสัมปทานจะเป็นผู้รับผิดชอบค่าใช้จ่ายที่เกิดขึ้นทั้งหมด รวมถึงค่าจัดกรรมสิทธิ์ที่ดิน และภาครัฐได้รับสิทธิและผลตอบแทนที่ดีกว่าเงื่อนไขเดิม แนวเส้นทางส่วนต่อขยายมีจุดเริ่มต้นบนถนนแจ้งวัฒนะ เชื่อมต่อกับการรถไฟฟ้าสายสีชมพูฯ สายหลัก ที่สถานีศรีรัช ก่อนเลี้ยวขวาวิ่งเข้าสู่พื้นที่เมืองทองธานีไปตามถนนแจ้งวัฒนะ - ปากเกร็ด 39 ขนานกับทางพิเศษอุดรรัถยา ผ่านวงเวียนเมืองทองธานี (สถานี MT-01) และวิ่งต่อไปยังจุดสิ้นสุดโครงการบริเวณทะเลสาบเมืองทองธานี (สถานี MT-02) รวมระยะทางประมาณ 3 กิโลเมตร มีรูปแบบเป็นโครงสร้างยกระดับ ประกอบด้วย 2 สถานี โดยจะใช้ระยะเวลาในการก่อสร้าง 37 เดือน คาดว่าจะก่อสร้างแล้วเสร็จพร้อมเปิดให้บริการได้ในปี 2567 และเมื่อโครงการฯ ก่อสร้างแล้วเสร็จ จะมีปริมาณผู้โดยสารตามคาดการณ์ 13,785 คน/เที่ยว/วัน
..............................
กลุ่มประชาสัมพันธ์และเผยแพร่ สํานักโฆษก..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครูกัลยา เริ่ม "โครงการวิทย์พลังสิบ" สร้างโอกาสเด็กไทยเข้าถึงการเรียนวิทยาศาสตร์แนวใหม่ ลดเนื้อหา เพิ่มการปฏิบัติ สร้างความเท่าเทียมองค์ความรู้พื้นฐาน เพื่อการเรียนต่อ-ดำเนินชีวิต-
วันอังคารที่ 23 กุมภาพันธ์ 2564
ครูกัลยา เริ่ม "โครงการวิทย์พลังสิบ" สร้างโอกาสเด็กไทยเข้าถึงการเรียนวิทยาศาสตร์แนวใหม่ ลดเนื้อหา เพิ่มการปฏิบัติ สร้างความเท่าเทียมองค์ความรู้พื้นฐาน เพื่อการเรียนต่อ-ดําเนินชีวิต-
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ (รมช.ศธ.) กล่าวภายหลังการประชุมคณะรัฐมนตรี (ครม.) ว่า ที่ประชุม ครม. ได้มีมติเห็นชอบโครงการวิทยาศาสตร์พลังสิบ ซึ่งเป็นการดําเนินโครงการระยะ 10 ปี
เมื่อวันจันทร์ที่ 15 กุมภาพันธ์ 2564 เวลา 13.00 น. คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เปิดเผยผลการประชุมคณะรัฐมนตรี ในส่วนที่เกี่ยวข้องกับกระทรวงศึกษาธิการ โดยมีรายละเอียดสรุป ดังนี้
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ (รมช.ศธ.) กล่าวภายหลังการประชุมคณะรัฐมนตรี (ครม.) ว่า ที่ประชุม ครม. ได้มีมติเห็นชอบโครงการวิทยาศาสตร์พลังสิบ ซึ่งเป็นการดําเนินโครงการระยะ 10 ปี ใช้งบประมาณทั้งหมด 9,000 ล้านบาท โดยจะเริ่มดําเนินโครงการทันทีในปีงบประมาณ 2564 โดยจะใช้งบประมาณ จํานวน 200 ล้านบาท สําหรับการพัฒนาครูในการเตรียมความพร้อม เพื่อสร้างโอกาสให้เด็กไทยได้เข้าถึงวิทยศาสตร์และคณิตศาสตร์อย่างทั่วถึง รวมทั้งเป็นการเรียนวิทยาศาสตร์และคณิตศาสตร์รูปแบบใหม่ลดเนื้อหาด้านวิชาการ และเน้นการเรียนแบบปฏิบัติมากขึ้น เพื่อให้เด็กนําไปใช้ชีวิตประจําวันได้จริง
เนื่องจากในอนาคตการเรียนรู้วิทยาศาสตร์ เทคโนโลยี และนวัตกรรมมีบทบาทมากขึ้น อีกทั้งยังมีบทบาทต่อวงการอุตสาหกรรม และการเกษตรอย่างก้าวกระโดด จึงริเริ่มโครงการวิทยาศาสตร์พลังสิบนี้ขึ้น โดยโครงการนี้จะเป็นส่วนหนึ่งที่จะช่วยสนับสนุนให้คนไทยทั้งประเทศ ได้เรียนรู้วิทยาศาสตร์ เทคโนโลยี และนวัตกรรม ได้ตั้งแต่เด็กเล็ก โดยการเพิ่มพลังวิทยาศาสตร์ จาก 10 คน เป็น 100 คน และจาก 100 คน เป็น 1,000 คน
นอกจากนี้ โครงการนี้ถือเป็นการเพิ่มพลังความรู้ด้านวิทยาศาสตร์แบบต่อเนื่อง โดยมีเป้าหมายให้คนไทยได้มีพื้นฐานความคิดอย่างเป็นระบบ คิดแบบวิธีวิทยาศาสตร์ ดังนั้น จะมีการต่อยอดเพิ่มการเรียนรู้วิทยาศาสตร์ตั้งแต่ชั้น ป.4 – ม.6 โดยมีภาคีเครือข่ายจากที่ประชุมอธิการบดีแห่งประเทศไทย (ทปอ.) และโรงเรียนมหิดลวิทยานุสรณ์ โรงเรียนวิทยาศาสตร์จุฬาภรณราชวิทยาลัย มาช่วยเติมเต็มการอบรมให้แก่ครูทั่วประเทศให้สอนในเรื่องนี้ได้ เพื่อเป็นการเพิ่มขีดความสามารถการเรียนรู้ของเด็กด้านวิทยาศาสตร์ เทคโนโลยี และนวัตกรรมในอนาคต
“เบื้องต้นยังไม่สามารถดําเนินการได้ทั่วประเทศ เนื่องจากต้องมีการพัฒนาครู ซึ่งจะเริ่มอย่างค่อยเป็นค่อยไป เพื่อให้มีครูที่เชี่ยวชาญเพียงพอต่อการจัดการเรียนการสอนวิทยาศาสตร์ในรูปแบบใหม่ ที่วิชาเรียนจะน้อยลง เน้นการปฏิบัติมากขึ้น และเพิ่มเรียนคณิตศาสตร์ วิทยาศาสตร์ ที่มีความเกี่ยวข้องกับชีวิตประจําวัน สามารถนําไปปรับใช้ในอนาคตทั้งการทํางาน และการใช้ชีวิต ที่ประชุม ครม. ขอให้พิจารณาดําเนินการทุกอย่างให้รอบคอบมากที่สุด” รมช.ศึกษาธิการ กล่าว
ทิพย์สุดา ศรีษะแก้ว: สรุป/ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-นายกรัฐมนตรีตอบชัดรัฐบาลทำหน้าที่บริหาร สร้างโอกาสทางเศรษฐกิจ การค้าและการลงทุน  เดินหน้าแก้ไขทุกปัญหาทั้งโครงการฯ ในพื้นที่ อ. จะนะ และกลุ่มชาติพันธุ์ในพื้นที่บางกลอย
วันอังคารที่ 23 กุมภาพันธ์ 2564
นายกรัฐมนตรีตอบชัดรัฐบาลทําหน้าที่บริหาร สร้างโอกาสทางเศรษฐกิจ การค้าและการลงทุน  เดินหน้าแก้ไขทุกปัญหาทั้งโครงการฯ ในพื้นที่ อ. จะนะ และกลุ่มชาติพันธุ์ในพื้นที่บางกลอย
นายกรัฐมนตรีตอบชัดรัฐบาลทําหน้าที่บริหาร สร้างโอกาสทางเศรษฐกิจ การค้าและการลงทุน  เดินหน้าแก้ไขทุกปัญหาทั้งโครงการฯ ในพื้นที่ อ. จะนะ และกลุ่มชาติพันธุ์ในพื้นที่บางกลอย
วันนี้ (23 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยรัฐบาลทําหน้าที่เป็นฝ่ายบริหาร ไม่มีอํานาจก้าวล่วงการตัดสินใจของศาล หรือองค์กรอิสระ หวังเพียงทุกคนทําหน้าที่ร่วมกัน เพื่อให้ประเทศสงบสุข ปลอดภัย มีเสถียรภาพ ได้รับความเชื่อมั่นจากต่างประเทศ เพื่อสร้างโอกาสทางเศรษฐกิจ การค้าและการลงทุน
โอกาสนี้ นายกรัฐมนตรียังตอบคําถามสื่อมวลชน โดยยืนยันที่ผ่านมารัฐบาลมีความห่วงใยและดูแลกลุ่มชาติพันธุ์ ในพื้นที่บางกลอย ไม่ให้มีการใช้ความรุนแรงเกิดขึ้นอย่างในอดีต พร้อมจัดหาที่อาศัย ที่ทํากิน ให้แก่ชาวบางกลอยเพื่อให้มีคุณภาพชีวิตที่ดีขึ้น รวมถึงการแก้ไขปัญหาเรื่องที่ดินเอกสารทับซ้อน โดยให้ประชาชนได้รับผลกระทบน้อยสุด สําหรับโครงการอุตสาหกรรมในพื้นที่ อ.จะนะ เป็นหนึ่งในการเดินหน้าแก้ไขปัญหาในพื้นที่ภาคใต้ 3 จังหวัดและ 4 อําเภอ จ.สงขลา ที่จะต้องมีการทบทวน โดยขณะนี้ได้มีการแต่งตั้งคณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยังยืน” ไปสู่เมืองต้นแบบที่ 4 อ.จะนะ จ.สงขลา
นายกรัฐมนตรียังเผยว่า ได้มีการประสานความร่วมมือกับเมียนมาเพื่อป้องกันการลักลอบข้ามพรมแดนอย่างผิดกฎหมาย ทั้งแรงงานผิดกฎหมาย หรือการข้ามไปเพื่อเล่นการพนัน โดยได้เพิ่มมาตรการอย่างเข้มงวดตามพื้นที่ชายแดน พื้นที่ตอนใน และจัดกําลังตรวจสอบเฝ้าระวังโดยเฉพาะทางช่องทางธรรมชาติด้วย
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ. จับมือ สคช. ยกระดับมาตรฐานเกษตรกรไทยเป็นเกษตรกรมืออาชีพ พร้อมพัฒนาอาชีพ “ชลกร” ให้มีมาตรฐานระดับสากล
วันอังคารที่ 23 กุมภาพันธ์ 2564
ศธ. จับมือ สคช. ยกระดับมาตรฐานเกษตรกรไทยเป็นเกษตรกรมืออาชีพ พร้อมพัฒนาอาชีพ “ชลกร” ให้มีมาตรฐานระดับสากล
การลงนามบันทึกข้อตกลงความร่วมมือในครั้งนี้ เป็นความร่วมมือระหว่างกระทรวงศึกษาธิการกับสถาบันคุณวุฒิวิชาชีพ (สคช.) ในการส่งเสริมวิถีเกษตรก้าวไกลสําหรับกลุ่มนักเรียนนักศึกษา ซึ่งถือเป็นกําลังสําคัญในการพัฒนาประเทศในอนาคต
เมื่อวันพุธที่ 10 กุมภาพันธ์ 2564 เวลา 13.00 น. คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ พร้อมด้วยนายนคร ศิลปอาชา ประธานกรรมการสถาบันคุณวุฒิวิชาชีพ (สคช.) ในฐานะกรรมการปฏิรูปประเทศด้านวัฒนธรรม กีฬา แรงงาน และการพัฒนาทรัพยามนุษย์ เป็นประธานการลงนามในบันทึกข้อตกลงความร่วมมือ ระหว่างสถาบันคุณวุฒิวิชาชีพ (องค์การมหาชน) และสถาบันการอาชีวศึกษาเกษตร (สอก.) 4 ภาค ณ ห้องราชวัลลภ กระทรวงศึกษาธิการ โดยมี นายณรงค์ ดูดิง ที่ปรึกษารัฐมนตรีช่วยว่าการกระทรวงศึกษาธิการ, นางเจิมมาศ จึงเลิศศิริ ผู้ช่วยเลขานุการรัฐมนตรีว่าการกระทรวงศึกษาธิการ, นายสุเทพ แก่งสันเทียะ เลขาธิการคณะกรรมการการอาชีวศึกษา และผู้อํานวยการสถาบันการอาชีวศึกษาเกษตรทั้ง 4 ภาค เข้าร่วม
รมช.ศึกษาธิการ กล่าวว่า การลงนามบันทึกข้อตกลงความร่วมมือในครั้งนี้ เป็นความร่วมมือระหว่างกระทรวงศึกษาธิการกับสถาบันคุณวุฒิวิชาชีพ (สคช.) ในการส่งเสริมวิถีเกษตรก้าวไกลสําหรับกลุ่มนักเรียนนักศึกษา ซึ่งถือเป็นกําลังสําคัญในการพัฒนาประเทศในอนาคต ที่จะมีส่วนช่วยพัฒนาอาชีพเกษตรกรรมให้มีความพร้อม โดยได้รับการรับรองจากหน่วยงานภาครัฐที่จะสามารถช่วยต่อยอดอาชีพได้ในอนาคต อีกทั้งเป็นแนวทางการต่อยอดความร่วมมือในการจัดทํามาตรฐานอาชีพที่จะเกิดขึ้นใหม่ในอนาคต เพื่อรองรับกําลังคนมาพัฒนาเศรษฐกิจฐานรากของประเทศ
โดยกระทรวงศึกษาธิการมีแนวทางที่จะยกระดับมาตรฐานบุคลากรด้านการเกษตรให้เป็นมืออาชีพ ตามนโยบายของ รมช.ศึกษาธิการ ที่ต้องการยกระดับวิทยาลัยเกษตรและเทคโนโลยี เพื่อสร้างผู้ประกอบการภาคการเกษตรให้สอดคล้องกับสังคมโลกในศตวรรษที่ 21 โดยเฉพาะการเตรียมผลักดันและพัฒนาอาชีพ “ ชลกร” ให้มีมาตรฐานในระดับสากล โดยใช้เกณฑ์การประเมินสมรรถนะของบุคลากรตามมาตรฐานอาชีพและคุณวุฒิวิชาชีพ ภายใต้เป้าหมายเพื่อช่วยเหลือเกษตรกรรุ่นใหม่ ให้มีอาชีพ มีรายได้ ช่วยแก้ปัญหาความยากจนอย่างยั่งยืน ซึ่งถือเป็นส่วนหนึ่งของนโยบายที่ต้องการปฏิรูปการศึกษาที่เน้นไปสู่ตัวผู้เรียนโดยตรง
ทั้งนี้ การลงนามบันทึกข้อตกลงความร่วมมือฯ ของหน่วยงานทั้ง 5 ฝ่าย ประกอบด้วย สถาบันคุณวุฒิวิชาชีพ (สคช.), สถาบันการอาชีวศึกษาเกษตรภาคกลาง, สถาบันการอาชีวศึกษาเกษตรภาคเหนือ, สถาบันการอาชีวศึกษาเกษตรภาคตะวันออกเฉียงเหนือ และสถาบันการอาชีวศึกษาเกษตรภาคใต้ มีหัวใจสําคัญ คือ การร่วมมือกันยกระดับมาตรฐานอาชีพของบุคลากรผู้ประกอบอาชีพด้านการเกษตร ที่เข้ามาศึกษาและฝึกอบรม พร้อมผลักดันให้มีการประเมินสมรรถนะของบุคคลตามมาตฐานอาชีพและคุณวุฒิวิชาชีพ รวมไปถึงการผลักดันให้มีการพัฒนาหลักสูตรวิชาชีพระยะสั้น Upskill และ Reskill จากเกษตรกรสู่ผู้ประกอบการเกษตรตามมาตรฐานอาชีพ เพื่อสร้างโอกาสและพัฒนาขีดความสามารถในการเป็นเกษตรกรมืออาชีพต่อไป
ทิพย์สุดา ศรีษะแก้ว: สรุป/ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-นายกรัฐมนตรีเตือนอย่าขึ้นราคาสินค้าหวังทุจริตโครงการ “คนละครึ่ง” / “เราชนะ” วอนเห็นใจผู้มีรายได้น้อย เร่งหน่วยงานที่เกี่ยวข้องดำเนินการตรวจร้านค้าที่กระทำผิด
วันอังคารที่ 23 กุมภาพันธ์ 2564
นายกรัฐมนตรีเตือนอย่าขึ้นราคาสินค้าหวังทุจริตโครงการ “คนละครึ่ง” / “เราชนะ” วอนเห็นใจผู้มีรายได้น้อย เร่งหน่วยงานที่เกี่ยวข้องดําเนินการตรวจร้านค้าที่กระทําผิด
นายกรัฐมนตรีเตือนอย่าขึ้นราคาสินค้าหวังทุจริตโครงการ “คนละครึ่ง” / “เราชนะ” วอนเห็นใจผู้มีรายได้น้อย เร่งหน่วยงานที่เกี่ยวข้องดําเนินการตรวจร้านค้าที่กระทําผิด
วันนี้ (23 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงสถานการณ์เศรษฐกิจภายในประเทศ โดยดัชนีความเชื่อมั่นภาคอุตสาหกรรม เดือนมกราคม 2564 อยู่ในอันดับที่ 83.5 ซึ่งถือว่าอยู่ในเกณฑ์ที่ดีขึ้น การส่งออกรถยนต์ขยายตัว แนวโน้มเศรษฐกิจปี 2564 คาดว่าจะดีขึ้นตามลําดับ จากมาตรการดูแลเศรษฐกิจของรัฐบาลผ่านโครงการต่าง ๆ รวมทั้งมาตรการทางด้านการเงินเพื่อแบ่งเบาภาระหนี้สินของผู้ประกอบธุรกิจรายย่อย และประชาชน รวมถึงสินค้าเกษตรที่มีราคาเพิ่มสูงขึ้น อาทิ ข้าวเปลือกเจ้า ข้าวโพดเลี้ยงสัตว์ หัวมันสําปะหลัง ปาล์ม ยางแผ่นดิบ และไก่พันธุ์เนื้อ ซึ่งจะส่งผลดีต่อเกษตรกร ผู้ประกอบการ ผู้ผลิตด้วย
นายกรัฐมนตรีมอบหมายให้กระทรวงพาณิชย์และหน่วยงานที่เกี่ยวข้องในระดับพื้นที่เร่งตรวจสอบการขึ้นราคาสินค้าโดยไม่มีเหตุผลและไม่มีความจําเป็น สุ่มเสี่ยงต่อความผิดทุจริตหากมีการขึ้นราคาสินค้าผิดปกติเพื่อหวังประโยชน์จากโครงการคนละครึ่ง ขอให้เห็นใจผู้มีรายได้น้อยที่ได้รับความยากลําบาก ซึ่งได้ย้ําในที่ประชุมคณะรัฐมนตรีให้ตรวจสอบหากมีการทุจริตภายในโครงการใด ๆ ก็ตาม เพื่อไม่ให้เกิดความเสียหาย รวมทั้งจะนําผู้กระทําผิด หรือผู้ที่มีส่วนเกี่ยวข้องมาลงโทษตามกฎหมาย ด้วย
ในโอกาสนี้ นายกรัฐมนตรียังกล่าวถึงแนวทางเกษตร BCG รวมทั้งการแก้ปัญหาการเผาอ้อย ซึ่งจะให้มีประชาสัมพันธ์การจัดการและการใช้ประโยชน์จาก กากน้ําตาล ใบอ้อย สร้างมูลค่าเพิ่มและตอบสนองต่อการอนุรักษ์สิ่งแวดล้อมโลก และการเปลี่ยนแปลงสภาพภูมิอากาศ ซึ่งนายกรัฐมนตรียังหยิบยกภาวะน้ําประปาเค็มที่เหตุจากน้ําทะเลหนุน และน้ําต้นทุนในการผลักดันระบบนิเวศมีไม่เพียงพอ เนื่องจากปริมาณของน้ําฝน จึงต้องมีนโยบายจัดทําประตูน้ําเพิ่มเติมในแม่น้ําสายสําคัญให้สามารถกักเก็บน้ําและระบายน้ําได้เมื่อมีปัญหา
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีหวังวัคซีนโควิด-19 ช่วยฟื้นฟูธุรกิจท่องเที่ยว นักท่องเที่ยวมีใบรับรองการฉีดวัคซีนโควิด-19 แล้ว อาจไม่จำเป็นต้องกักตัว 14 วัน ชมไทยเป็นต้นแบบการจัดแข่งขันกีฬาระดับโลก
วันอังคารที่ 23 กุมภาพันธ์ 2564
นายกรัฐมนตรีหวังวัคซีนโควิด-19 ช่วยฟื้นฟูธุรกิจท่องเที่ยว นักท่องเที่ยวมีใบรับรองการฉีดวัคซีนโควิด-19 แล้ว อาจไม่จําเป็นต้องกักตัว 14 วัน ชมไทยเป็นต้นแบบการจัดแข่งขันกีฬาระดับโลก
นายกรัฐมนตรีหวังวัคซีนโควิด-19 ช่วยฟื้นฟูธุรกิจท่องเที่ยว นักท่องเที่ยวมีใบรับรองการฉีดวัคซีนโควิด-19 แล้ว อาจไม่จําเป็นต้องกักตัว 14 วัน ชมไทยเป็นต้นแบบการจัดแข่งขันกีฬาระดับโลก
วันนี้ (23 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการจัดหาวัคซีนโควิด-19 จาก Sinovac และ AstraZeneca ซึ่งในระยะแรกจะเป็นการฉีดวัคซีนโควิด-19 ตามสถานการณ์ฉุกเฉินก่อน จากนั้นจะเปิดให้ภาคเอกชนนําเข้าวัคซีนได้เอง ซึ่งวัคซีนโควิด-19 ที่มีการจัดหาเพิ่มเติมต้องนํามาขึ้นทะเบียนวัคซีนโควิด-19 กับสํานักงานคณะกรรมการอาหารและยาก่อน
นายกรัฐมนตรียืนยัน รัฐบาลเตรียมแผนการฉีดวัคซีนโควิด-19 ตามกําหนดของคณะกรรมการวัคซีนแห่งชาติเรียบร้อยแล้ว โดยกระทรวงสาธารณสุขเปิดช่องทางให้ประชาชนที่สมัครใจ รับการฉีดวัคซีนสามารถยื่นรายชื่อแสดงความจํานงได้ ทั้งนี้ กระทรวงสาธารณสุขคํานึงถึงความปลอดภัย และติดตามสถานการณ์ความคืบหน้าในการฉีดวัคซีนโควิด-19 จากประเทศต่าง ๆ โดยนายกรัฐมนตรีกล่าวว่าวัคซีนโควิด-19 จะเป็นส่วนหนึ่งในการช่วยฟื้นฟูภาคธุรกิจการท่องเที่ยวให้กลับมาดีขึ้น เช่น อาจให้นักท่องเที่ยวที่ได้รับการฉีดวัคซีนแล้ว มีใบรับรอง ไม่จําเป็นต้องกักตัว 14 วัน แต่ยังคงต้องมีการติดตามว่าเดินทางไปไหนที่ไหนบ้าง
ในตอนท้าย นายกรัฐมนตรีชื่นชมความสําเร็จของประเทศไทยในการเป็นเจ้าภาพในการแข่งขันกีฬาแบดมินตัน 3 รายการระดับโลก แสดงให้เห็นว่าประเทศมีความสามารถในการดําเนินจัดการแข่งขันในช่วงที่มีการแพร่ระบาดของเชื้อไวรัสโควิด-19 อย่างเรียบร้อยและปลอดภัย ต่างประเทศยังจะได้นําไปเป็นแบบอย่างในการจัดการแข่งขันกีฬาต่อไป พร้อมขอบคุณนายกสมาคมกีฬาแบดมินตันแห่งประเทศไทยฯ และภาคส่วนที่เกี่ยวข้องในการให้ความช่วยเหลือให้สามารถดําเนินการได้อย่างประสบความสําเร็จ
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถาบันการบินพลเรือนร่วมกับโรงเรียนชลประทานวิทยา จัดโครงการห้องเรียนพิเศษ เสริมฝันเยาวชนพร้อมป้อนเข้าสู่อุตสาหกรรมด้านการบิน
วันอังคารที่ 23 กุมภาพันธ์ 2564
สถาบันการบินพลเรือนร่วมกับโรงเรียนชลประทานวิทยา จัดโครงการห้องเรียนพิเศษ เสริมฝันเยาวชนพร้อมป้อนเข้าสู่อุตสาหกรรมด้านการบิน
สถาบันการบินพลเรือน (สบพ.) กระทรวงคมนาคม โดยกองวิชาวิศวกรรมการบิน ร่วมกับ โรงเรียนชลประทานวิทยา จัดโครงการห้องเรียนพิเศษ เสริมฝันเยาวชนพร้อมป้อนเข้าสู่อุตสาหกรรมด้านการบิน เมื่อวันที่ 19 กุมภาพันธ์ 2564 ณ สบพ. กรุงเทพฯ
โครงการห้องเรียนพิเศษอุตสาหกรรมการบินจัดขึ้นเพื่อสร้างประสบการณ์ตรงให้แก่นักเรียนระดับมัธยมศึกษาปีที่ 4 - 5 แผนการเรียนวิทยาศาสตร์ - คณิตศาสตร์ และแผนการเรียนคณิตศาสตร์ - ภาษาอังกฤษ ได้มีโอกาสเรียนรู้พื้นฐานและทักษะทางด้านการบิน โดยเนื้อหาของหลักสูตร ประกอบด้วย
1. การเรียนรู้ประวัติศาสตร์การบิน
2. การปฏิบัติงานด้านอากาศยานต่าง ๆ
3. การเตรียมความพร้อม และสร้างแรงบันดาลใจให้แก่เยาวชนที่สนใจศึกษาต่อทางด้านการบินได้ทําในสิ่งที่ตนเองใฝ่ฝันในอนาคต
นอกจากนี้ สบพ. ได้เล็งเห็นถึงความสําคัญในการส่งเสริม สนับสนุน หน่วยงานต่าง ๆ ด้วยการเสริมสร้างความเข้มแข็งของชุมชน ซึ่งเป็นการดําเนินงานตามนโยบายการแสดงความรับผิดชอบของธุรกิจต่อสังคมและสิ่งแวดล้อมโดยตรงด้วย
รัฐบาลไทย-ข่าวทำเนียบรัฐบาล-คณะกรรมการบริษัทอ้อยและน้ำตาลไทย จำกัด ครั้งที่ 2/2564
วันอังคารที่ 23 กุมภาพันธ์ 2564
คณะกรรมการบริษัทอ้อยและน้ําตาลไทย จํากัด ครั้งที่ 2/2564
รองปลัดเกษตรฯ เข้าร่วมการประชุมคณะกรรมการบริษัทอ้อยและน้ําตาลไทย จํากัด ครั้งที่ 2/2564
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการบริษัทอ้อยและน้ําตาลไทยจํากัดครั้งที่2/2564โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมอก.1อาคารสํานักงานปลัดกระทรวงอุตสาหกรรมกระทรวงอุตสาหกรรมซึ่งที่ประชุมฯได้รับทราบและพิจารณาหารือการประชุมใหญ่ผู้ถือหุ้นสามัญประจําปี2563ครั้งที่38การสมัครสมาชิกรับข่าวและข้อมูลน้ําตาลทรายกับบริษัทCzarnikowขออนุมัติถอนเงินฝากประจําจากธนาคารไอซีบีซี(ไทย)จํากัด(มหาชน)ไปฝากธนาคารพัฒนาวิสาหกิจขนาดกลางและขนาดย่อมแห่งประเทศไทย(SME)ความคืบหน้ากรณีเวียดนามประกาศเปิดการไต่สวนตอบโต้การทุ่มตลาด(Anti-Dumping : AD)ภาษีตอบโต้การอุดหนุน(Countervailing Duty : CVD)น้ําตาลทรายที่นําเข้าจากไทยรายงานการส่งออกน้ําตาลของไทยเดือนมกราคม2564รายงานการส่งมอบน้ําตาลทรายดิบงวดส่งมอบ1มีนาคม– 15พฤษภาคม2564ที่อนท.ส่งมอบให้กับผู้ซื้อต่างประเทศฤดูการผลิตปี2563/2564รายงานผลการทําราคาน้ําตาลทรายดิบส่งมอบให้อนท.ฤดูการผลิตปี2563/2564แนวโน้มราคาน้ําตาลทรายดิบ(Sugar#11)ภาวะตลาดเงินดอลล่าห์สหรัฐฯและการดําเนินงานของบริษัทอ้อยและน้ําตาลไทยจํากัด
รัฐบาลไทย-ข่าวทำเนียบรัฐบาล-การประชุมคณะกรรมการขับเคลื่อนการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียวของกระทรวงอุตสาหกรรม
วันอังคารที่ 23 กุมภาพันธ์ 2564
การประชุมคณะกรรมการขับเคลื่อนการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียวของกระทรวงอุตสาหกรรม
ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียวของกระทรวงอุตสาหกรรม
วันนี้ (23 กุมภาพันธ์ 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว (Bio-Circular-Green Economy : BCG Model) ของกระทรวงอุตสาหกรรม ครั้งที่ 1/2564 เพื่อร่วมกันกําหนดแนวทางและบูรณาการการจัดทําแผนงาน โครงการ พร้อมขับเคลื่อนการดําเนินงานตามนโยบายการพัฒนา BCG Model ของกระทรวงอุตสาหกรรม เพื่อตอบสนองนโยบายของรัฐบาล โดยมีนางวรวรรณ ชิตอรุณ รองปลัดกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย และคณะกรรมการขับเคลื่อน BCG Model ร่วมประชุม ณ ห้องประชุม อก. 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ลงพื้นที่
วันอังคารที่ 23 กุมภาพันธ์ 2564
ลงพื้นที่
รองปลัดฯ อําพันธุ์ เป็นประธานการประชุมหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดกาญจนบุรี และลงพื้นที่ติดตามโครงการสําคัญกระทรวงเกษตรฯ ณ “แปลงใหญ่เมล่อนตําบลดอนตาเพชร”
เมื่อวันที่22กุมภาพันธ์2564นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดกาญจนบุรีณห้องประชุมสํานักงานตรวจบัญชีสหกรณ์อําเภอเมืองจังหวัดกาญจนบุรีโดยมีหัวหน้าส่วนราชการในสังกัดกระทรวงเกษตรและสหกรณ์เข้าร่วมโดยที่ประชุมได้มีการชี้แจงและหารืองานตามนโยบายและโครงการสําคัญของกระทรวงเกษตรและสหกรณ์เพื่อให้เกิดกาบูรณาการระหว่างหน่วยงานและขับเคลื่อนโครงการให้มีประสิทธิภาพสูงสุด
จากนั้นรองปลัดฯอําพันธุ์และหัวหน้าส่วนราชการสังกัดกระทรวงเกษตรและสหกรณ์ได้ร่วมกันลงพื้นที่เพื่อติดตามและเยี่ยมชมแปลงใหญ่เมล่อนตําบลดอนตาเพชรซึ่งตั้งอยู่ในพื้นที่อําเภอพนมทวนจังหวัดกาญจนบุรีเพื่อให้เป็นไปตามโครงการยกระดับเกษตรแปลงใหญ่ด้วยเกษตรสมัยใหม่และการเชื่อมโยงตลาด
รัฐบาลไทย-ข่าวทำเนียบรัฐบาล-“สุริยะ” สั่ง สมอ. เร่งควบคุมสินค้ากระดาษและภาชนะกระดาษที่ใช้สัมผัสอาหาร
วันอังคารที่ 23 กุมภาพันธ์ 2564
“สุริยะ” สั่ง สมอ. เร่งควบคุมสินค้ากระดาษและภาชนะกระดาษที่ใช้สัมผัสอาหาร
“สุริยะ” เผยได้สั่งการ สมอ. เร่งรัดดําเนินการควบคุมกระดาษและภาชนะกระดาษที่ใช้สัมผัสอาหาร หลังบอร์ด สมอ. เห็นชอบให้เป็นสินค้าควบคุมต้องได้มาตรฐาน คาดว่าหลังรับฟังความคิดเห็นของผู้เกี่ยวข้องทุกฝ่ายแล้ว จะบังคับใช้ภายในเดือนสิงหาคม 2564 นี้
“สุริยะ” เผยได้สั่งการ สมอ. เร่งรัดดําเนินการควบคุมกระดาษและภาชนะกระดาษที่ใช้สัมผัสอาหาร หลังบอร์ด สมอ. เห็นชอบให้เป็นสินค้าควบคุมต้องได้มาตรฐาน คาดว่าหลังรับฟังความคิดเห็นของผู้เกี่ยวข้องทุกฝ่ายแล้ว จะบังคับใช้ภายในเดือนสิงหาคม 2564 นี้ เตือนประชาชนใช้ด้วยความระมัดระวัง เพราะอาจมีสารปนเปื้อนที่ก่อให้เกิดอันตรายระหว่างการใช้งาน พร้อมแจ้งผู้ประกอบการให้เตรียมปรับตัว
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมบอร์ด สมอ. เมื่อวันที่ 16 กุมภาพันธ์ 2564 ที่ผ่านมาว่า บอร์ด สมอ. (คณะกรรมการมาตรฐานผลิตภัณฑ์อุตสาหกรรม) มีมติเห็นชอบให้ “กระดาษสัมผัสอาหาร” เป็นสินค้าควบคุม เพื่อให้กระดาษที่ใช้สัมผัสอาหารมีความปลอดภัยต่อผู้ใช้ และลดความเสี่ยงจากสารเคมีอันตรายซึ่งเป็นสารก่อมะเร็งที่อาจปนเปื้อนออกมาสู่อาหารและเข้าสู่ร่างกายได้ บอร์ด สมอ. จึงให้ประกาศเป็นสินค้าควบคุม จึงกําชับให้ สมอ. เร่งรัดดําเนินการเพื่อความปลอดภัยของประชาชน และสร้างความเชื่อมั่นในอุตสาหกรรมบรรจุภัณฑ์กระดาษของไทยให้เป็นที่ยอมรับและแข่งขันได้กับต่างประเทศ นอกจากนี้ ยังได้เห็นชอบมาตรฐานอื่นๆ อีกรวม 16 มาตรฐาน อาทิ สีเคลือบกึ่งเงาแอลคีด สีเคลือบด้านแอลคีด แถบพีวีซีกันซึมระหว่างรอยต่อคอนกรีต ชุดประกอบสวิตช์เกียร์และเกียร์ควบคุมไฟฟ้าแรงดันต่ํา และไฮโดรเจนเพอร์ออกไซด์สําหรับอุตสาหกรรม อีกด้วย
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า “กระดาษสัมผัสอาหาร มอก. 2948-2562 ประกาศใช้มาตั้งแต่ พ.ศ.2562 แต่ไม่มีผู้ประกอบการมายื่นขออนุญาตแม้แต่รายเดียว ทั้งที่ในประเทศไทยมีผู้ประกอบการอุตสาหกรรมบรรจุภัณฑ์กระดาษเกือบ 600 ราย โดยในปี 2562 มีปริมาณการผลิตบรรจุภัณฑ์กระดาษมากกว่า 2 ล้านตัน และมีความต้องการใช้ในประเทศสูงขึ้นอย่างต่อเนื่อง เพราะมีความสะดวกในการใช้งาน ในขณะเดียวกันยังมีผู้ผลิตทําสินค้าด้อยคุณภาพออกมาจําหน่ายในท้องตลาดเป็นจํานวนมาก สร้างความไม่ปลอดภัยให้กับประชาชน เนื่องจากมีสารเคมีอันตราย หรือโลหะหนัก เช่น ตะกั่ว ปรอท แคดเมียม และสารกลุ่มทาเลต ที่เคลือบอยู่บนกระดาษ ซึ่งเป็นสารก่อมะเร็งปนเปื้อนออกมาสู่อาหารและเข้าสู่ร่างกาย บอร์ด สมอ. จึงมีมติเห็นชอบให้กระดาษสัมผัสอาหารเป็นสินค้าควบคุม โดยข้อกําหนดในมาตรฐานจะครอบคลุมถึงกระดาษ กระดาษแข็ง และภาชนะกระดาษที่ไม่ใส่สีในเนื้อกระดาษ มีวัตถุประสงค์สําหรับใช้ห่อหุ้ม บรรจุ รวบรวม หรือรองรับอาหาร เช่น จาน ชาม ถาด ถ้วย กล่อง ถุง ที่ทําจากกระดาษ หรือกระดาษแข็ง รวมถึงภาชนะที่ทําจากเยื่อกระดาษ สําหรับใช้กับอาหารทั่วไปและอาหารบรรจุขณะร้อน ทั้งแบบที่สัมผัสอาหารโดยตรงและไม่สัมผัสอาหารโดยตรง ที่มีโอกาสปนเปื้อนของสารเคมีไปสู่อาหารได้ โดยจะมีการควบคุมและทดสอบปริมาณสารเคมีอันตราย หรือโลหะหนักที่มีโอกาสปนเปื้อนกับอาหาร เช่น ตะกั่ว แคดเมียม ปรอท สารกลุ่มทาเลต ให้อยู่ในเกณฑ์ที่ปลอดภัยไม่เป็นอันตรายกับผู้ใช้ ทั้งนี้ ในกระบวนการผลิต และสถานที่ผลิตจะต้องถูกสุขลักษณะที่ดีสําหรับการผลิต และต้องได้รับการรับรองตามหลักเกณฑ์ของสากล เช่น GMP HACCP หรือ BRC ด้วย โดยคาดว่ามาตรฐานดังกล่าวจะมีผลบังคับใช้ภายในเดือนสิงหาคม 2564 นี้” เลขาธิการ สมอ. กล่าว
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม ชี้แจงการใช้ป้ายทะเบียนรถตกแต่งเลียนแบบป้ายประมูลมีความผิด
วันอังคารที่ 23 กุมภาพันธ์ 2564
กรมการขนส่งทางบก กระทรวงคมนาคม ชี้แจงการใช้ป้ายทะเบียนรถตกแต่งเลียนแบบป้ายประมูลมีความผิด
กรมการขนส่งทางบก กระทรวงคมนาคม ชี้แจงการใช้ป้ายทะเบียนรถ ที่ตกแต่งลวดลายเลียนแบบป้ายทะเบียนรถแบบกราฟิก หรือการนําป้ายพลาสติกที่สกรีนลายกราฟิกไปใช้ครอบแผ่นป้ายทะเบียนรถทําให้มองเป็นป้ายประมูล เป็นการกระทําที่ผิดกฎหมาย มีโทษปรับสูงสุดไม่เกิน 2,000 บาท
ตามที่มีการโพสต์และแชร์ข้อความในสื่อต่าง ๆ เกี่ยวกับประเด็นเรื่อง ใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย ทางศูนย์ต่อต้านข่าวปลอมได้ตรวจสอบข้อเท็จจริงโดย กรมการขนส่งทางบก กระทรวงคมนาคม พบว่าข้อมูลที่ปรากฏดังกล่าว เป็นข้อมูลเท็จ
กรณีที่มีการเผยแพร่ข้อความว่า สามารถใช้กรอบทะเบียนรถสกรีนลายกราฟิก เป็นลายเดียวกับป้ายประมูลได้ โดยไม่ผิดกฎหมาย เพราะขนส่งออกเองนั้น ทางกรมการขนส่งทางบก กระทรวงคมนาคม ได้ชี้แจงว่าเรื่องดังกล่าวไม่เป็นความจริง และขอเตือนประชาชนอย่าหลงเชื่อข้อความดังกล่าว เนื่องจากการกระทําดังกล่าวมีความผิดตามกฎหมาย
โดยกรมการขนส่งทางบกนําหมายเลขทะเบียนรถเลขสวย หมวดละ 301 หมายเลข ออกประมูลเพื่อนํารายได้จากการประมูลทะเบียนรถเลขสวยทั้งหมดเข้ากองทุนเพื่อความปลอดภัยในการใช้รถใช้ถนน (กปถ.) นํามาใช้ในแผนงาน โครงการ เพื่อลดอุบัติเหตุทางถนนของประเทศ โดยผู้ประมูลได้จะได้รับแผ่นป้ายทะเบียนรถที่มีกราฟิกลวดลายพื้นหลังเป็นเอกลักษณ์สถานที่สําคัญของจังหวัด ซึ่งเป็นลักษณะเฉพาะสําหรับแผ่นป้ายทะเบียนประมูลเท่านั้น กรณีไม่ใช่ทะเบียนประมูล แผ่นป้ายจะเป็นสีพื้นไม่มีลวดลาย
ซึ่งการนําแผ่นป้ายทะเบียนรถไปตกแต่งลวดลายเลียนแบบป้ายทะเบียนรถแบบกราฟิกหรือการนําป้ายพลาสติกที่สกรีนลายกราฟิกไปใช้ครอบแผ่นป้ายทะเบียนรถจะทําให้มองเป็นป้ายประมูล การกระทําดังกล่าวเป็นความผิด ตามพระราชบัญญัติรถยนต์ พ.ศ. 2522 มาตรา 11 ประกอบมาตรา 60 ฐานใช้แผ่นป้ายทะเบียนมีลักษณะไม่ถูกต้องตามที่กําหนดในกฎกระทรวงหรือนําวัสดุหรือสิ่งอื่นใดมาปิดบัง หรือติดไว้ในบริเวณใกล้เคียงกับแผ่นป้ายทะเบียนรถ ปรับสูงสุดไม่เกิน 2,000 บาท และหากตรวจสอบพบว่าเป็นป้ายทะเบียนปลอม หมายเลขทะเบียนไม่ตรงกับป้ายวงกลม ไม่ตรงกับสําเนารถ และรายละเอียดของตัวรถ มีความผิดตามประมวลกฎหมายอาญา มาตรา 265 ฐานปลอมเอกสารราชการ ต้องระวางโทษจําคุกตั้งแต่หกเดือนถึงห้าปี และปรับตั้งแต่หนึ่งพันบาทถึงหนึ่งหมื่นบาท และอาจถูกยึดรถเพื่อส่งตรวจพิสูจน์หลักฐานหาที่มาของตัวรถด้วย
รัฐบาลไทย-ข่าวทำเนียบรัฐบาล-กรมเจ้าท่าเร่งให้ความช่วยเหลือกรณีเรือประมงขนาดใหญ่ล่มกลางทะเลจังหวัดเพชรบุรี
วันอังคารที่ 23 กุมภาพันธ์ 2564
กรมเจ้าท่าเร่งให้ความช่วยเหลือกรณีเรือประมงขนาดใหญ่ล่มกลางทะเลจังหวัดเพชรบุรี
กรมเจ้าท่า (จท.) กระทรวงคมนาคม บูรณาการร่วมกับหน่วยงานที่เกี่ยวข้องค้นหาและให้ความช่วยเหลือลูกเรือจากเรือประมง ก.โชคชัยสมบูรณ์ 1 ที่ล่มกลางทะเลจังหวัดเพชรบุรี เมื่อวันที่ 20 กุมภาพันธ์ 2564 โดยพบผู้เสียชีวิต 4 ราย
กรมเจ้าท่า (จท.) โดยสํานักความปลอดภัยและสิ่งแวดล้อมทางน้ํา ได้รับแจ้งจากศูนย์อํานวยการรักษาผลประโยชน์ของชาติทางทะเล (ศรชล.) และศูนย์ควบคุมความมั่นคงท่าเรือ จังหวัดสมุทรสาคร เมื่อวันที่ 20 กุมภาพันธ์ 2564 เวลา 06.05 น. พบเรือประมงชื่อ ก.โชคชัยสมบูรณ์ 1 ขนาด 28.42 ตันกรอส ล่มกลางทะเลห่างจากชายฝั่ง 17 ไมล์ทะเล (31 กิโลเมตร) ไปทางทิศใต้พื้นที่อําเภอชะอํา จังหวัดเพชรบุรี มีลูกเรือสัญชาติไทยและสัญชาติเมียนมา รวม 9 คน โดยพบลูกเรือแล้วอยู่ในสภาพปลอดภัย 5 คน สูญหาย 4 คน
ในการนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ จท. เร่งติดตามค้นหาและให้ความช่วยเหลือผู้สูญหายโดยเร็ว ซึ่ง จท. ได้ประสานการช่วยเหลือกับ ศรชล. นําเรือตรวจการณ์เจ้าท่า 803 ออกค้นหาผู้สูญหายร่วมกับเรือ ต.268 และ ฮ.ปด.1 จากทัพเรือภาคที่ 1 เรือประมง ร.โชคสมบูรณ์ 111 และนักประดาน้ําจากมูลนิธิสว่างเพชร จังหวัดเพชรบุรี ซึ่งการค้นหาและให้ความช่วยเหลือเป็นไปด้วยความลําบาก เนื่องจากสภาพคลื่นลมเริ่มแรงและเป็นเวลาพลบค่ํา โดยเมื่อวันที่ 21 กุมภาพันธ์ 2564 พบผู้เสียชีวิต 4 ราย ซึ่ง จท. และหน่วยงานที่เกี่ยวข้องได้ร่วมกันนําศพขึ้นฝั่งเพื่อดําเนินการต่อไป
รัฐบาลไทย-ข่าวทำเนียบรัฐบาล-ปลัดวธ.มอบนโยบายผู้บริหาร-วัฒนธรรมจังหวัดใหม่ เร่งขับเคลื่อนงานวัฒนธรรมตามยุทธศาสตร์ชาติ 20 ปี แผนปฏิรูปประเทศ แผนพัฒนาเศรษฐกิจและสังคมแห่งชาติ พร้อมช่วยเหลือเครือข่ายช่วงโควิด-19
วันจันทร์ที่ 22 กุมภาพันธ์ 2564
ปลัดวธ.มอบนโยบายผู้บริหาร-วัฒนธรรมจังหวัดใหม่ เร่งขับเคลื่อนงานวัฒนธรรมตามยุทธศาสตร์ชาติ 20 ปี แผนปฏิรูปประเทศ แผนพัฒนาเศรษฐกิจและสังคมแห่งชาติ พร้อมช่วยเหลือเครือข่ายช่วงโควิด-19
ปลัดวธ.มอบนโยบายผู้บริหาร-วัฒนธรรมจังหวัดใหม่ เร่งขับเคลื่อนงานวัฒนธรรมตามยุทธศาสตร์ชาติ 20 ปี แผนปฏิรูปประเทศ แผนพัฒนาเศรษฐกิจและสังคมแห่งชาติ พร้อมช่วยเหลือเครือข่ายช่วงโควิด-19
นางยุพาทวีวัฒนะกิจบวร ปลัดกระทรวงวัฒนธรรม(วธ.) กล่าวในพิธีเปิดโครงการปฐมนิเทศผู้บริหารงานวัฒนธรรม ประจําปีงบประมาณ พ.ศ. 2564 ซึ่งมีผู้บริหารที่เข้ารับตําแหน่งใหม่ทั้งในส่วนกลางและส่วนภูมิภาคเข้าร่วมเมื่อเร็วๆ นี้ว่าขอให้ผู้บริหารสป.วธ.และวัฒนธรรมจังหวัดใหม่ เร่งขับเคลื่อนงานวัฒนธรรมตามนโยบายของรัฐบาลและนโยบายของรัฐมนตรีว่าการกระทรวงวัฒนธรรมไปสู่การปฏิบัติอย่างเป็นรูปธรรม เน้นการสืบสาน รักษาและต่อยอดงานวัฒนธรรม สร้างมูลค่าทางเศรษฐกิจให้เกิดการสร้างงาน สร้างรายได้แก่ประชาชน เชื่อมโยงงานวัฒนธรรมให้เป็นไปตามยุทธศาสตร์ชาติ 20 ปี แผนปฏิรูปประเทศ แผนพัฒนาเศรษฐกิจและสังคมแห่งชาติ ขอให้ช่วยกันดูแลเครือข่ายทางวัฒนธรรมในช่วงเกิดการระบาดของเชื้อไวรัสโควิด-19 มีการทํางานร่วมกัน การยกย่องให้เกิดกําลังใจ อย่างไรก็ตาม ได้ฝากให้ผู้บริหารมีความรับผิดชอบต่อหน้าที่การงาน ทํางานโดยสุจริต บริหารองค์กร เครือข่ายทั้งในส่วนกลางและส่วนภูมิภาคพร้อมเปิดรับสิ่งใหม่มาปรับใช้กับการทํางานวัฒนธรรม สร้างนวัตกรรมใหม่ๆ ต่อยอดสิ่งเก่าๆที่มีอยู่แล้วให้เกิดประโยชน์ สร้างสรรค์ ขยายผลจนเกิดประโยชน์ต่อประชาชน
ทั้งนี้ ผู้บริหารสป.วธ.และวัฒนธรรมจังหวัดใหม่ที่เข้าร่วมการปฐมนิเทศครั้งนี้ มีจํานวน 8 ราย ซึ่งได้รับการแต่งตั้งตามคําสั่งกระทรวงวัฒนธรรมที่ 42/2564 เรื่องแต่งตั้งข้าราชการตําแหน่งผู้บริหารสํานักงานปลัดกระทรวงวัฒนธรรม(สป.วธ.) ผู้บริหารหน่วยงานสังกัดวธ.และวัฒนธรรมจังหวัด (วธจ.) ได้แก่ 1.นางสาวอุรุษยา อินทรสุขศรี นักวิชาการวัฒนธรรมชํานาญการพิเศษ กลุ่มความร่วมมือพหุภาคี กองการต่างประเทศ สป.วธ. เป็นผู้อํานวยการกองการต่างประเทศ สป.วธ. 2.นายวินัย วรวัตร์ ผู้อํานวยการกองพิธีการศพที่ได้รับพระราชทาน สป.วธ.เป็นผู้อํานวยการศูนย์เทคโนโลยีสารสนเทศและการสื่อสาร สป.วธ. 3.นางกฤษณา สิทธิราช นักวิชาการวัฒนธรรมชํานาญการพิเศษ กลุ่มส่งเสริมศาสนา ศิลปะและวัฒนธรรม สํานักงานวัฒนธรรมจังหวัด(สวจ.)ลพบุรีเป็นวธจ.ลพบุรี 4.นางบุญชู สาดี นักวิชาการวัฒนธรรมชํานาญการพิเศษ กลุ่มยุทธศาสตร์และเฝ้าระวังทางวัฒนธรรม สวจ.สุโขทัย เป็นวธจ.สุโขทัย
5.นางประสพสุข กันภัย นักวิเคราะห์นโยบายและแผนชํานาญการพิเศษ กลุ่มวางแผนและพัฒนาระบบการตรวจราชการ กองตรวจราชการ สป.วธ.เป็นวธจ.ตาก 6.สิบเอกหญิงกรวรรณ สุ่มมาตย์นักวิชาการวัฒนธรรมชํานาญการพิเศษ กลุ่มยุทธศาสตร์และเฝ้าระวังทางวัฒนธรรม สวจ.พะเยาเป็นวธจ.สกลนคร 7.นางสุวิภา ปุณณะเวส นักวิชาการวัฒนธรรมชํานาญการพิเศษ กลุ่มยุทธศาสตร์และเฝ้าระวังทางวัฒนธรรม สวจ.พระนครศรีอยุธยาเป็นวธจ.สระแก้ว ขณะเดียวกันได้ลงนามคําสั่งสํานักงานปลัดกระทรวงวัฒนธรรมที่ 112/2564 เรื่องรับโอนข้าราชการพลเรือนสามัญมาแต่งตั้งให้ดํารงตําแหน่งในระดับที่สูงขึ้น จํานวน 1 ราย ได้แก่ นายราเมศ ลิ่มสกุล นักวิชาการวัฒนธรรมชํานาญการพิเศษ กลุ่มวิจัยและพัฒนาองค์ความรู้ สถาบันศิลปวัฒนธรรมร่วมสมัยสํานักงานศิลปวัฒนธรรมร่วมสมัย เป็นวธจ.อํานาจเจริญ
รัฐบาลไทย-ข่าวทำเนียบรัฐบาล-ดีอีเอส สำนึกในพระมหากรุณาธิคุณ จัดพิธีรับพระราชทานเครื่องราชอิริยาภรณ์ ประจำปี 2563 หน้าพระบรมฉายาลักษณ์พระบาทสมเด็จพระเจ้าอยู่หัว
วันจันทร์ที่ 22 กุมภาพันธ์ 2564
ดีอีเอส สํานึกในพระมหากรุณาธิคุณ จัดพิธีรับพระราชทานเครื่องราชอิริยาภรณ์ ประจําปี 2563 หน้าพระบรมฉายาลักษณ์พระบาทสมเด็จพระเจ้าอยู่หัว
ดีอีเอส สํานึกในพระมหากรุณาธิคุณ จัดพิธีรับพระราชทานเครื่องราชอิริยาภรณ์ ประจําปี 2563 หน้าพระบรมฉายาลักษณ์พระบาทสมเด็จพระเจ้าอยู่หัว
เมื่อวันที่ 22 กุมภาพันธ์ 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและชั้นต่ํากว่าสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวรายงาน กระทรวงดิจิทัลเพื่อเศรษฐกิจและสังคม ได้จัดพิธีพระราชทานเครื่องราชอิสริยาภรณ์ ประจําปี พ.ศ. 2563 เพื่อเป็นการถวายพระเกียรติและเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ โดยมี ผู้ได้รับพระราชทานเครื่องราชอิสริยาภรณ์ จํานวนทั้งสิ้น 112 ราย แบ่งเป็นชั้นมหาปรมาภรณ์ช้างเผือก 1 ราย ชั้นมหาวชิรมงกุฎ 11 ราย ชั้นประถมาภรณ์ช้างเผือก 40 ราย และชั้นประถมาภรณ์มงกุฎไทย 58 ราย และชั้นตริตาภรณ์มงกุฎไทย 2 ราย ณ ห้อง Auditorium บริษัท โทรคมนาคมแห่งชาติ จํากัด (มหาชน) ถนนแจ้งวัฒนะ เขตหลักสี่ กทม. นับเป็นความปลื้มปิติและสํานึกในพระมหากรุณาธิคุณอย่างหาที่สุดมิได้
*****************
รัฐบาลไทย-ข่าวทำเนียบรัฐบาล-รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบวิดีโอคอนเฟอร์เรนซ์
วันจันทร์ที่ 22 กุมภาพันธ์ 2564
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบวิดีโอคอนเฟอร์เรนซ์
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบวิดีโอคอนเฟอร์เรนซ์
วันที่ ๒๒ กุมภาพันธ์ ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์ ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวงเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่น 44 ย้ำนโยบาย ดร.เฉลิมชัย สู่การปฏิบัติจริง
วันจันทร์ที่ 22 กุมภาพันธ์ 2564
กระทรวงเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่น 44 ย้ํานโยบาย ดร.เฉลิมชัย สู่การปฏิบัติจริง
กระทรวงเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่น 44 ย้ํานโยบาย ดร.เฉลิมชัย สู่การปฏิบัติจริง
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานพิธีเปิดการอบรมหลักสูตรนักบริหาร การพัฒนาการเกษตรและสหกรณ์ ระดับต้น (นบต.) รุ่นที่ 44 ผ่านโปรแกรม ZOOM cloud Meetings ที่จัดขึ้นระหว่างวันที่ 16 กุมภาพันธ์ - 2 มีนาคม 2564 พร้อมบรรยายพิเศษ “บทบาทหน้าที่นักบริหารการพัฒนาการเกษตรและสหกรณ์ ระดับต้น” โดยมีนายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ และนางกาญจนา แดงรุ่งโรจน์ ผู้อํานวยการสถาบันเกษตราธิการ และผู้เข้ารับการฝึกอบรม รวม 75 คน เข้าร่วม ณ ห้องประชุมกระทรวงเกษตรและสหกรณ์
ปลัดกระทรวงเกษตรและสหกรณ์ ได้กล่าวเน้นย้ําแก่ผู้เข้ารับการฝึกอบรมในครั้งนี้ ในการนํานโยบายของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนโยบายสําคัญของกระทรวงเกษตรและสหกรณ์ไปสู่การปฏิบัติจริง มีการทํางานที่เน้นผลงานอย่างเป็นรูปธรรม เช่น โครงการ 1 ตําบล 1 กลุ่มเกษตรทฤษฎีใหม่ โครงการยกระดับแปลงใหญ่ด้วยเกษตรสมัยใหม่และการเชื่อมโยงตลาด เป็นต้น โดยมุ่งหวังให้ผู้เข้าร่วมอบรมเป็นกําลังสําคัญในการขับเคลื่อนโครงการต่าง ๆ ให้มีประสิทธิภาพมากยิ่งขึ้น พร้อมกับเร่งการทําประชาสัมพันธ์เชิงรุก และการเข้าถึงเกษตรกรโดยตรงให้มากขึ้น เพื่อสร้างความรู้ความเข้าใจให้แก่พี่น้องเกษตรกรได้อย่างรวดเร็วและทั่วถึงมากขึ้น เพื่อให้เกษตรกรได้รับรู้เกี่ยวกับข้อดีและประโยชน์จากโครงการและมาตรการสําคัญๆ ที่กระทรวงเกษตรและสหกรณ์ มอบให้แก่เกษตรกรและประชาชน
อนึ่ง เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 การอบรมดังกล่าวจึงจัดขึ้นผ่านระบบออนไลน์ โดยมีวัตถุประสงค์ให้ผู้เข้าร่วมอบรมมีความรู้ความเข้าใจเกี่ยวกับบทบาทหน้าที่ ความรับผิดชอบของนักบริหารการพัฒนาการเกษตรและสหกรณ์ ระดับต้น (นบต.) มีทัศนคติที่ดีในการทํางานร่วมกับผู้อื่น สามารถวิเคราะห์พฤติกรรมการปฏิบัติงานของตนเองและผู้ร่วมงานและนําไปปรับใช้ เพื่อการทํางานเป็นทีมที่มีประสิทธิภาพ และนํานโยบายของกระทรวงฯ ไปสู่การปฏิบัติได้จริงในระดับพื้นที่
รัฐบาลไทย-ข่าวทำเนียบรัฐบาล-โครงการเราชนะ เพิ่มจุดลงทะเบียนเป็น 3 ธนาคาร
วันจันทร์ที่ 22 กุมภาพันธ์ 2564
โครงการเราชนะ เพิ่มจุดลงทะเบียนเป็น 3 ธนาคาร
วันจันทร์ที่ 22 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการเราชนะ เปิดจุดลงทะเบียนเพิ่มเติมเพื่ออํานวยความสะดวกให้แก่ประชาชนที่ไม่มีโทรศัพท์มือถือแบบสมาร์ทโฟน หรือไม่มีอินเทอร์เน็ต โดยสามารถนําบัตรประชาชนแบบสมาร์ทการ์ดไปลงทะเบียนได้ใน 3 ธนาคาร คือ ธนาคารกรุงไทย ธนาคารออมสิน และธนาคารเพื่อการเกษตรและสหกรณ์ หรือ ธ.ก.ส. ทุกสาขาทั่วประเทศ ตั้งแต่วันนี้ – 5 มี.ค.64 เพื่อลดความแออัดและประหยัดเวลาในการรอคอยของประชาชน นอกจากนี้ ประชาชนยังสามารถลงทะเบียนได้ที่หน่วยเคลื่อนที่ของธนาคารกรุงไทย ซึ่งมีกว่า 800 แห่งกระจายอยู่ทั่วประเทศ โดยตรวจสอบรายชื่อจุดลงทะเบียนได้ที่เว็บไซต์ธนาคารกรุงไทยเพื่อให้ทุกคนได้เข้าร่วมโครงการอย่างทั่วถึงและเท่าเทียม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อนุทิน” ยืนยัน ไม่ได้บอกว่านายกรัฐมนตรีจะฉีดซิโนแวค ย้ำการฉีดวัคซีนทุกเข็ม พิจารณาตามข้อบ่งชี้ ทางการแพทย์
วันจันทร์ที่ 22 กุมภาพันธ์ 2564
“อนุทิน” ยืนยัน ไม่ได้บอกว่านายกรัฐมนตรีจะฉีดซิโนแวค ย้ําการฉีดวัคซีนทุกเข็ม พิจารณาตามข้อบ่งชี้ ทางการแพทย์
“อนุทิน” ยืนยัน ไม่ได้บอกว่านายกรัฐมนตรีจะฉีดซิโนแวค ย้ําการฉีดวัคซีนทุกเข็ม พิจารณาตามข้อบ่งชี้ ทางการแพทย์ ด้านกรมควบคุมโรค ยืนยันวัคซีนซิโนแวค ฉีดได้เฉพาะอายุ 18-59 ปี หญิงตั้งครรภ์-มีประวัติแพ้วัคซีน “ห้ามฉีด”
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยกรณีการฉีดวัคซีนโควิด19 เข็มแรก ว่า ต้องขอบพระคุณท่านนายกรัฐมนตรีที่แสดงเจตนารมณ์เพื่อสร้างความเชื่อมั่นให้กับพี่น้องประชาชนคนไทย ด้วยการอาสาที่จะฉีดวัคซีนเป็นเข็มแรก แต่อย่างไรก็ตาม ในการดําเนินการทั้งหมด ขึ้นกับมาตรการความปลอดภัยและดุลยพินิจของแพทย์ ซึ่งวัคซีนแต่ละชนิดมีข้อบ่งใช้แตกต่างกัน
“ในกรณีของท่านนายกรัฐมนตรี ผมไม่เคยพูดว่าท่านจะฉีดวัคซีนของซิโนแวค แต่ท่านแค่แสดงเจตนารมณ์ว่าจะฉีดเข็มแรก เพื่อให้ประชาชนเชื่อมั่นในความปลอดภัยของวัคซีนเท่านั้น ซึ่งทุกอย่างต้องเป็นไปตามข้อกําหนด ไม่มียกเว้น” นายอนุทิน ย้ํา
ด้านนพ.โสภณ เอี่ยมศิริถาวร รองอธิบดีกรมควบคุมโรค การให้วัคซีนต้องคํานึงถึงมาตรการที่ผู้ผลิตวัคซีนแต่ละบริษัทกําหนด ส่วนการบริหารจัดการวัคซีน เรามีคณะกรรมการอํานวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 ซึ่งมีนพ.โสภณ เมฆธน เป็นประธาน มีคณะกรรมการวัคซีนแห่งชาติ และยังมีผู้เชี่ยวชาญอีกจํานวนมาก ที่เข้ามาช่วยกําหนดเกณฑ์ต่างๆในการฉีดวัคซีนทุกเข็ม ให้มีความปลอดภัยสูงสุด
รองอธิบดีกรมควบคุมโรค กล่าวด้วยว่า สําหรับวัคซีนซึ่งจะเข้ามาในวันที่ 24 ก.พ. 2564 นี้ เป็นวัคซีนของบริษัทซิโนแวค ซึ่งมีข้อบ่งชี้ทางการแพทย์ในการฉีดอยู่แล้ว ประกอบด้วย อายุ ซึ่งซิโนแวค กําหนดไว้ว่า ผู้ที่มีสิทธิได้รับวัคซีนต้องมีอายุระหว่าง 18 – 59 ปี ไม่สามารถฉีดในผู้ที่มีอายุต่ํากว่า 18 ปีหรือมากกว่า 59 ปี ได้ เนื่องจากยังไม่มีผลการวิจัยที่เพียงพอมารองรับ นอกจากนี้ ยังมีข้อกําหนดไม่ให้ฉีดในหญิงตั้งครรภ์ หรือผู้ที่เคยแพ้วัคซีนมาก่อนอีกด้วย
*************************** 22 กุมภาพันธ์ 2564
รัฐบาลไทย-ข่าวทำเนียบรัฐบาล-เปิดลงทะเบียน โครงการ ม.33 เรารักกัน
วันจันทร์ที่ 22 กุมภาพันธ์ 2564
เปิดลงทะเบียน โครงการ ม.33 เรารักกัน
วันอาทิตย์ที่ 22 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันนี้เป็นวันแรกที่ผู้ประกันตนมาตรา 33 สามารถลงทะเบียนเข้าร่วมโครงการ “ม.33 เรารักกัน” เพื่อรับวงเงินช่วยเหลือตามมาตรการเยียวยาผลกระทบจากโควิด-19 จํานวน 4,000 บาท ซึ่งจะทยอยโอนเงินให้ผ่านแอปพลิเคชันเป๋าตังเป็นรายสัปดาห์ สัปดาห์ละ 1,000 บาท ในช่วงเดือน มี.ค. – เม.ย. และสามารถใช้ซื้อสินค้าและบริการกับร้านค้าภายใต้โครงการเราชนะได้ถึงวันที่ 31 พ.ค.64 โดยคุณสมบัติของผู้เข้าร่วมโครงการคือ เป็นผู้ประกันตน ม.33 ของระบบประกันสังคม มีสัญชาติไทย ไม่มีบัตรสวัสดิการแห่งรัฐ ไม่ได้รับสิทธิ์ในโครงการเราชนะ และมีเงินฝากทุกบัญชีรวมกันไม่เกิน 5 แสนบาท โดยลงทะเบียนได้ตั้งแต่วันนี้ - 7 มี.ค.64 ผ่านทางเว็บไซต์ www.ม33เรารักกัน.com
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอลงนามเอ็มโอยูเชื่อมโยงข้อมูลกับกรมสรรพากร ลดขั้นตอน อำนวยความสะดวกนักลงทุน
วันจันทร์ที่ 22 กุมภาพันธ์ 2564
บีโอไอลงนามเอ็มโอยูเชื่อมโยงข้อมูลกับกรมสรรพากร ลดขั้นตอน อํานวยความสะดวกนักลงทุน
บีโอไอและกรมสรรพากรลงนามบันทึกข้อตกลงว่าด้วยการเชื่อมโยงข้อมูลนักลงทุนร่วมกัน ยกระดับบริการภาครัฐผ่านระบบดิจิทัลด้วยข้อมูลชุดเดียวใช้ได้สองหน่วยงาน
มุ่งอํานวยความสะดวกแก่ภาคธุรกิจ ลดความซ้ําซ้อน ลดขั้นตอนด้านเอกสาร เพิ่มประสิทธิภาพการให้สิทธิประโยชน์ทางภาษีเงินได้นิติบุคคลแก่นักลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอเปิดเผยว่าบีโอไอได้ลงนามบันทึกข้อตกลงกับกรมสรรพากรเพื่อเชื่อมโยงข้อมูลที่เกี่ยวข้องกับนิติบุคคลที่ได้รับการส่งเสริมการลงทุนจากบีโอไอ เป็นการยกระดับการให้บริการของหน่วยงานภาครัฐผ่านระบบดิจิทัลตามนโยบายของรัฐบาล เพื่ออํานวยความสะดวกและลดภาระแก่นักลงทุน ที่ต้องกรอกแบบรายงานความคืบหน้าในการดําเนินการโครงการผ่านระบบe–Monitoringให้ไม่ต้องกรอกข้อมูลและจัดส่งเอกสารที่ซ้ําซ้อนกันให้แก่ทั้งสองหน่วยงาน
นอกจากนี้การเชื่อมโยงข้อมูลครั้งนี้จะช่วยให้การดําเนินการด้านการให้สิทธิประโยชน์ยกเว้นภาษีเงินได้นิติบุคคลผ่านระบบe–Taxของบีโอไอเป็นข้อมูลที่ถูกต้องและเป็นชุดเดียวกับกรมสรรพากร ซึ่งจะเป็นประโยชน์แก่นักลงทุนในการขอใช้สิทธิประโยชน์ด้านภาษีเงินได้นิติบุคคล และแสดงถึงธรรมาภิบาลในการดําเนินธุรกิจโดยการเชื่อมโยงข้อมูลดังกล่าวของทั้งสองหน่วยงานจะแล้วเสร็จและเริ่มดําเนินการตั้งแต่วันที่1เมษายน2564เป็นต้นไป
“ความร่วมมือกับกรมสรรพากรครั้งนี้จะช่วยลดขั้นตอนการส่งข้อมูลของนักลงทุนที่ได้รับการส่งเสริม ให้กรอกเพียงครั้งเดียว อันจะเป็นการอํานวยความสะดวกให้แก่ผู้ได้รับการส่งเสริม ให้ดําเนินการได้อย่างถูกต้อง รวดเร็ว ซึ่งที่ผ่านมา บีโอไอมุ่งมั่นพัฒนาระบบการให้บริการผ่านระบบดิจิทัลมาโดยตลอด โดยเฉพาะการนําระบบการขอใช้สิทธิประโยชน์ด้านภาษีเงินได้นิติบุคคลผ่านระบบดิจิทัล (e-Tax) มาใช้ตั้งแต่ปี2559เพื่ออํานวยความสะดวกแก่นักลงทุนในการยื่นขอใช้สิทธิประโยชน์ยกเว้นภาษีเงินได้นิติบุคคล ซึ่งแต่ละปีมีการยื่นขอใช้สิทธิประโยชน์มากกว่า4,000บริษัทและเป็นระบบที่ทําให้บีโอไอได้รับรางวัลเลิศรัฐ ประเภทพัฒนาบริการ ระดับดี ประจําปี2562” นางสาวดวงใจกล่าว
นายเอกนิตินิติทัณฑ์ประภาศ อธิบดีกรมสรรพากรกล่าวว่า“ความร่วมมือครั้งนี้ เป็นการลงนามบันทึกข้อตกลงว่าด้วยการเชื่อมโยงข้อมูลร่วมกันระหว่าง บีโอไอกับกรมสรรพากรที่จะร่วมบูรณาการด้านการให้บริการภาครัฐ พร้อมสนับสนุนให้ภาคธุรกิจดําเนินไปได้อย่างสะดวกรวดเร็วและถูกต้อง ภายใต้กลยุทธ์Digital Transformationการเชื่อมโยงข้อมูลร่วมกันนี้จะเป็นการอํานวยความสะดวกช่วยลดความยุ่งยาก ซับซ้อนของขั้นตอนการนําส่งข้อมูลด้านเอกสาร ป้องกันข้อผิดพลาดในการใช้สิทธิประโยชน์ทางภาษีเงินได้นิติบุคคลให้กับผู้ที่ได้รับสิทธิประโยชน์ทางภาษีตามบัตรส่งเสริมการลงทุน”
การเชื่อมโยงข้อมูลระหว่างสองหน่วยงาน ยังจะเป็นประโยชน์ในการนําข้อมูลไปศึกษาและวิเคราะห์แนวทางการกําหนดยุทธศาสตร์ในการพัฒนาอุตสาหกรรมของประเทศ เพื่อยกระดับขีดความสามารถในการแข่งขันต่อไปด้วย
************************************************